Source: https://lege5.ro/Gratuit/gm3tanrrg43q/hotararea-nr-5-2020-pentru-incuviintarea-starii-de-alerta-si-a-masurilor-instituite-prin-hotararea-guvernului-nr-394-2020-privind-declararea-starii-de-alerta-si-masurile-care-se-aplica-pe-durata-acest
Timestamp: 2020-05-31 17:44:31+00:00

Document:
Hotărârea nr. 5/2020 pentru încuviințarea stării de alertă și a măsurilor instituite prin Hotărârea Guvernului nr. 394/2020 privind declararea stării de alertă și măsurile care se aplică pe durata acesteia pentru prevenirea și combaterea efectelor pandemiei de COVID-19 - Lege5.ro
Text publicat în Monitorul Oficial, Partea I nr. 421 din 20 mai 2020.
În temeiul art. 4 alin. (3) și (4) din Legea nr. 55/2020 privind unele măsuri pentru prevenirea și combaterea efectelor pandemiei de COVID-19,
Se încuviințează starea de alertă și măsurile instituite prin Hotărârea Guvernului nr. 394/2020 privind declararea stării de alertă și măsurile care se aplică pe durata acesteia pentru prevenirea și combaterea efectelor pandemiei de COVID-19, publicată în Monitorul Oficial al României, Partea I, nr. 410 din 18 mai 2020, potrivit art. 4 alin. (3) și (4) din Legea nr. 55/2020 privind unele măsuri pentru prevenirea și combaterea efectelor pandemiei de COVID-19, publicată în Monitorul Oficial al României, Partea I, nr. 396 din 15 mai 2020, cu următoarele modificări și completări:
1. La anexa nr. 1, după articolul 3 se introduce un nou articol, articolul 31, cu următorul cuprins:
Autoritățile publice locale, pentru unitățile sanitare din subordine, exercită atribuția de numire, suspendare și eliberare din funcție a persoanelor care ocupă funcții de conducere în cadrul acestor unități în condițiile legii."
2. La anexa nr. 2 articolul 1, punctul 1 se modifică și va avea următorul cuprins:
1. În spațiile publice închise, spațiile comerciale, mijloacele de transport în comun și la locul de muncă se instituie obligativitatea purtării măștii de protecție, în condițiile stabilite prin ordinul comun al ministrului sănătății și ministrului afacerilor interne, emis în temeiul art. 13 și art. 71 alin. (2) din Legea nr. 55/2020. Guvernul României, prin Ministerul Sănătății, va pune la dispoziția autorităților publice locale necesarul de măști de protecție pentru familiile și persoanele defavorizate de pe raza unităților administrativ-teritoriale respective."
3. La anexa nr. 3 articolul 1, punctul 3 se modifică și va avea următorul cuprins:
3. Activitatea instituțiilor muzeale, a bibliotecilor, librăriilor, cinematografelor, studiourilor de producție de film și audiovizual, a instituțiilor, inclusiv organizatori de drept privat, de spectacole și/sau concerte, a centrelor și/sau a căminelor culturale și a altor instituții de cultură, inclusiv organizații de drept privat, precum și evenimentele culturale în aer liber și festivalurile publice și private pot fi desfășurate în condițiile stabilite prin ordinul comun al ministrului culturii și ministrului sănătății, emis în temeiul art. 44 și al art. 71 alin. (2) din Legea nr. 55/2020, în termen de 5 zile de la adoptarea prezentei hotărâri."
4. La anexa nr. 3 articolul 4 punctul 2, litera g) se modifică și va avea următorul cuprins:
g) de poziționare a aeronavelor, fără încărcătură comercială tip ferry;".
5. La anexa nr. 3 articolul 5 punctul 1, literele a), b) și d) se abrogă.
Această hotărâre a fost adoptată de Camera Deputaților și Senat în ședința comună din 20 mai 2020, cu respectarea prevederilor art. 76 alin. (2) din Constituția României, republicată.

References: articolul 3
 articolul 31
 articolul 1
 articolul 1
 articolul 4
 articolul 5